Diari Oficial de la Generalitat Valenciana


Sumari del DOGV 6138, del 05-11-2009 (2009/12480)

Informació pública conjunta de l'estudi de viabilitat d'un nou port esportiu al terme municipal de Peníscola promogut per la mercantil Marina Racó Calent, SA, comprés pel projecte bàsic d'obra, que inclou el seu estudi economicofinancer, i estudis d'impacte ambiental i d'integració paisatgística.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6138

Data del DOGV
:   05-11-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/12292


Data del document
:   15-10-2009

Organisme emissor
:   Conselleria d'Infraestructures i Transport

Tipus de document
:   Informació Pública

Informació pública conjunta de l'estudi de viabilitat d'un nou port esportiu al terme municipal de Peníscola promogut per la mercantil Marina Racó Calent, SA, comprés pel projecte bàsic d'obra, que inclou el seu estudi economicofinancer, i estudis d'impacte ambiental i d'integració paisatgística. [2009/12882]  
De conformitat amb el que disposen els articles 112 i 113 de la Llei 30/2007, de 30 d'octubre, de Contractes del Sector Públic; així com en l'article 63 de la Llei 27/1992, de 24 de novembre, de Ports de l'Estat i de la Marina Mercant, en els articles 42 i següents de la Llei 22/1988, de 28 de juliol, de Costes, els seus concordants articles 85 i següents del Reial Decret 1471/1989, d'1 de desembre, pel qual s'aprova el Reglament General per al Desplegament i l'Execució de la dita llei, i l'article 20 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'Impacte Ambiental.  
D'acord amb les facultats conferides en l'article 16 del Decret 117/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Infraestructures i Transport, el director general de Ports, Aeroports i Costes ha acordat sotmetre novament a informació pública conjunta, per un període de trenta dies hàbils, l'estudi de viabilitat d'un nou port esportiu al terme municipal de Peníscola (Castelló), promogut per la mercantil Marina Racó Calent, SA, comprés pel projecte bàsic d'obra, que inclou el seu estudi economicofinancer, i estudis d'impacte ambiental i d'integració paisatgística.  
El motiu d'acordar novament el dit tràmit obeïx a la necessitat, suscitada en la tramitació de l'expedient, d'incorporar millores en la documentació presentada per la mercantil promotora, que es referixen als aspectes següents:  
- Estudi de trànsit.  
- Càlcul i dimensionament de la xarxa de proveïment.  
- Càlcul i dimensionament de la xarxa de sanejament.  
- Planejament urbanístic i figures de protecció.  
- Pla d'obra i procés constructiu.  
- Disponibilitat de materials.  
- Determinacions de l'estudi d'impacte ambiental i de l'estudi d'integració paisatgística.  
Durant eixe termini els interessats podran examinar la referida documentació i presentar al·legacions.  
Sense perjuí del resultat del dit tràmit, i de la possibilitat de realitzar en este noves al·legacions pels ciutadans, hauran de ser respostes també les al·legacions realitzades en l'anterior tràmit d'informació pública.  
Llocs d'exposició:  
- València: Conselleria d'Infraestructures i Transport. Direcció General de Ports, Aeroports i Costes (Divisió de Ports i Costes): Servici de Planificació, Projectes i Obres de Ports i Costes. Av. de Blasco Ibáñez 50, segona planta. València 46768.  
- Peníscola: Ajuntament. Plaça Constitució, 1. Peníscola 12881.  
València, 15 d'octubre de 2009.- El director general de Ports, Aeroports i Costes: Carlos Eleno Carretero.